
Dok klanjam u džamiji teraviju za imamom (20 rekata), klanjam i vitr s njima, a umjesto vitra nijjetim nafilu. Kada se vratim kući, klanjam još jedan rekat nafile da bude paran broj i poslije opet u zadnjoj trećini noći klanjam noćni ***[namaz](https://pitajucene.com/search/Namaz/questions/ "Pretraži pitanja o namazu")*** po dva rekata, a zatim vitr jedan rekat. Da li postupam ispravno ili trebam s njima nijjetiti vitr i onda samo klanjati noćni namaz koliko želim? Jedno vrijeme sam izlazio iz džamije prije klanjanja vitra, pa sam pročitao da ipak treba klanjati s imamom do kraja.


Allah te nagradio svakim dobrom!


* 
* 
* 
* 
* 
* 
* 

 
Treba li klanjati vitr namaz za imamom po hanefijskom mezhebu?

Ja smatram da vam je prioritetnije da klanjate vitr-namaz za imamom, zato što je period od klanjanja namaza u džamiji i povratka kući dug period u kojem čovjek može da u kući nastavi sa upotpunjavanjem vitr-namaza.


Nakon toga možeš u kući klanjati noćni ***[namaz](https://pitajucene.com/search/Namaz/questions/ "Pretraži pitanja o namazu")*** dva po dva rekata, bez ponovnog klanjanja vitr-namaza.


Što se tiče izlaska iz džamije prije klanjanja vitr-namaza, isto tako smatram da je prioritetnije da se vitr-namaz klanja u džematu, bez obzira što oni klanjaju po hanefijskom mezhebu, kako bi čovjek postigao nagradu obećanu u hadisima Allahovog Poslanika: “Ko klanja sa imamom sve dok ne završi, bude mu upisana nagrada kao da je klanjao cijelu noć.”


Mislim da su to mezhebske razlike koje se u tim pitanjima mogu tolerirati, iako ja smatram da je u osnovi zabranjeno da se klanjaju ***[vitre](https://pitajucene.com/search/vitre/questions/ "Pretraži pitanja o vitrama")*** onako kako se klanjaju našim džamijama, ali ti si u tom slučaju muktedija, a ne imam.  

Identično tome je situacija u kojoj bi čovjek klanjao za imamom koji je učinio nešto što po muktedijinom mišljenju kvari ***[abdest](https://pitajucene.com/search/Abdest/questions/ "Pretraži pitanja o abdestu")*** (npr. da jede devino meso), a po mišljenju imama, to ne kvari abdest, i namaz za takvim imamom je validan.


A Allah najbolje zna!


Odgovorio: ***[Elvedin Pezić](https://pitajucene.com/search/Elvedin+Pezi%C4%87/answers/ "Pretraži odgovore od mr. Elvedin Pezić")***


